Józef Bilczewski

Józef Bilczewski (født 26. april 1860 i Wilamowice i Galizien i Østerrike-Ungarn; død 20. mars 1923 i Lwow (Lviv) i Polen) var erkebiskop av Lwów. Han regnes som helgen i den katolske kirke.


== Liv og virke ==


=== Bakgrunn ===
Józef / Joseph Bilczewski var eldste sønn av de ni barna til bøndene Franciszek Biba og Anna Kuczmierczyk.Fra 1868 til 1872 gikk han på hjemstedets skole, og fortsatte senere i Wadowice fra 1872 til 1880 der han tok diplom. I 1880 tok han slutteksamen ved gymnasiet i Wadowice, og begynte på prestestudier i Kraków. Han studerte videre innen teologi ved Johann-Kasimir-universitetet i Lemberg (Lwów). 


=== Prest ===
Den 6. juli 1884 ble han presteviet av kardinal Albin Dunajewski i Kraków (Krakau).  I 1886 tok han doktorgrad ved Universitetet i Wien. Etter studieopphold i Paris og ved det pavelige polske kolleg i Roma habiliterte han seg i 1890 ved Det jagiellonske universitet i Kraków.
I 1890 ble Józef Bilczewski professor for dogmatikk ved Johann-Casimir-universitetet, og senere også dekan ved det katolske fakultet og rektor ved samme universitet. 


=== Erkebiskop ===

På initiativ fra keiser Franz Joseph I ble han i 1900 utnevnt av pave Leo XIII til erkebiskop av Lemberg / Lwow. Bispevielsen fant sted 20. januar 1901 ved biskopen av Krakau,  Jan Puzyna de Kosielsko; medkonsekratorer var Andrej Scheptyzkyj, metropolitt av det ukrainske erkeeparkiet Lemberg (Lwow), og  Józef Sebastian Pelczar, biskop av Przemyśl. 
Han satte i gang med å styrke troslivet i den egne polske gruppe og styrke vennskapsbåndene til katolikker, ortodokse og andre kristne, av ukrainsk og armensk bakgrunn. Han satte også i gang byggingen også et stort antall nye kirker, i det hele 330 kirker. 
Fra 1900 til 1914 var Bilczewski medlem av den galisiske landagen. Fra 1901 var han også medlem av det østerrikske «Herrenhaus». 
Erkebiskop Bilczewski engasjerte seg for den nødlidende befolkningen i første verdenskrig, og ikke minst for de hjemløse. Under den polsk-ukrainske krig 1918-1919 anordnet han matvarekonvoier til det beleirede Lwów. Det var begymmel.sen av en tid da det kom til sammenstøt mellom ukrainere, polakker og enheter av Den røde armé. Under stridighetene 1918-1921 mistet over hundre av erkebispedømmets katolske geistlige sine liv; ifølge en opptelling dreide det seg om 120 drepte prester. Erkebiskopen klarte med fare for eget liv å hindre at det kom til ytterligere døde fra presteskapets rekker. 
Han døde i 1923 i Lwów og ble gravlagt på Janivskyj-kirkegården.


=== Helligkåret ===
Erkebiskop Bilczewski ble den 26. juni 2001 saligkåret av pave Johannes Paul II under hans besøk i Ukraina; den 23. oktober 2005 fulgte hans helligkåring, ved pave Benedikt XVI i Roma.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski


== Litteratur ==
E. Jastrzębowska: Art. Józef Bilczewski. I: Stefan Heid, Martin Dennert (utg.): Personenlexikon zur Christlichen Archäologie. Forscher und Persönlichkeiten vom 16. bis zum 21. Jahrhundert. Schnell & Steiner, Regensburg 2012, ISBN 978-3-7954-2620-0, Bd. 1, a. 188–189.
G. Chajko: Bilczewski, Józef, i:  Österreichisches Biographisches Lexikon 1815–1950, Online-Edition, Lfg. 4, 2015


== Referanser ==


== Eksterne lenker ==
Bilczewski, Józef Dr. theol.. Kort biografi hos Den østerrikske parlament
Biografi på „vatican.va“
Utførlig biografi